**บทที่ 1**

**บทนำ**

**1. ความสำคัญของการติดตามและประเมินผล**

การติดตาม (Monitoring) และ การประเมิน (Evaluation) เป็นกระบวนการที่แตกต่างกันมีจุดหมาย ไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoring and Evaluation) มาประสานใช้ด้วยกันอย่างเหมาะสม จะช่วยให้คณะผู้บริหารเทศบาลตำบลหนองโพ พนักงานเทศบาล พนักงานจ้าง สมาชิกสภาเทศบาลตำบลหนองโพ (อื่น ๆ ถ้ามี) สามารถกำกับดูแล ทบทวน และพัฒนางาน พัฒนาท้องถิ่นตามแผนงาน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นของเทศบาลตำบลหนองโพจึงเป็นการติดตามผลที่ให้ความสำคัญ ดังนี้

1. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาเทศบาลตำบลหนองโพหรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน

2. ผลการใช้ปัจจัยหรือทรัพยากรต่าง ๆ ในการพัฒนาเทศบาลตำบลหนองโพตรวจสอบดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร

3. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มีปัญหาอุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อการพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น

4. ความสำคัญของการติดตามและประเมินแผนเป็นเครื่องมือสำคัญในการทดสอบผลการดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่น (พ.ศ. 2561-2564) โครงการ กิจกรรมต่าง ๆ ซึ่งอาจเกิดจากคณะผู้บริหารเทศบาลตำบลหนองโพ สมาชิกสภาเทศบาลตำบลหนองโพ ปลัด/รองปลัดเทศบาลตำบลหนองโพ หัวหน้าสำนัก/ผู้อำนวยการกอง บุคลากรของเทศบาลตำบลหนองโพ สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นแวดล้อมในสังคมภายใต้ความต้องการและความพึงพอใจของประชาชนเทศบาลตำบลหนองโพ

**บทสรุปของความสำคัญก็คือ** ในการไปสู่การวางแผนการพัฒนาในปีต่อ ๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามลดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรหรือผู้มีส่วนได้เสียในเทศบาลตำบลหนองโพให้เกิดประโยชน์เพื่อดำเนินการขยายแผน โครงการ งานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์กรปกครองส่วนท้องถิ่นโดยการติดตามและประเมินผลซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าหมายประสงค์ที่ตั้งไว้ได้อย่างดียิ่ง

2

**2. วัตถุประสงค์ของการติดตามและประเมินผล**

การติดตามและประเมินผลแผนพัฒนาท้องถิ่นสี่ปีมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงการ หรือศึกษาระหว่างดำเนินการตามโครงการเพื่อการพัฒนาท้องนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินผลแผนงาน โครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้

1. เพื่อเป็นเครื่องมือในการบริหารราชการท้องถิ่นของเทศบาลตำบลหนองโพซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพ และประสิทธิผล

2. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้

3. เพื่อเป็นข้อมูลสำหรับเร่งรัด ปรับปรุง แก้ไข ข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นของเทศบาลตำบลหนองโพ

4. เพื่อทราบถึงสถานภาพการบริหารการใช้จ่ายงบประมาณของเทศบาลตำบลหนองโพ

5. เพื่อสร้างความรับผิดชอบของผู้บริหารเทศบาลตำบลหนองโพ สมาชิกสภาเทศบาลตำบล

หนองโพ ปลัด/รองปลัดเทศบาลตำบลหนองโพ หัวหน้าสำนัก/ผู้อำนวยการกอง บุคลากรของเทศบาลตำบลหนองโพ ที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนในเขตเทศบาลตำบลหนองโพหรือสังคมส่วนรวมมากที่สุด

6. เพื่อติดตามและประเมินผลการดำเนินงานตามตัวชี้วัดร้อยละความสำเร็จของปฏิบัติงานตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ พ.ศ. 2561

**3. ขั้นตอนการติดตามและประเมินผล**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้ (1) กำหนดแนวทาง วิธีการในการติดตามและประเมินผลแผนพัฒนา (2) ดำเนินการติดตามและประเมินผลแผนพัฒนา (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี (4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

**1. การดำเนินการติดตามและประเมินผล**

คณะกรรมการติดตามและประเมินผลแผนพัฒนาท้องถิ่น มีจำนวน 11 คน ประกอบด้วย

1) สมาชิกสภาเทศบาลตำบลหนองโพที่สภาเทศบาลตำบลหนองโพคัดเลือก จำนวน 3 คน

2) ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน

3) ผู้แทนหน่วยงานที่เกี่ยวข้องที่ผู้บริหารเทศบาลตำบลหนองโพคัดเลือก จำนวน 2 คน

4) หัวหน้าส่วนการบริหารที่คัดเลือกกันเอง จำนวน 2 คน และผู้ทรงคุณวุฒิที่ผู้บริหารเทศบาลตำบลหนองโพคัดเลือก จำนวน 2 คน

3

คณะกรรมการติดตามและประเมินผลแผนพัฒนาท้องถิ่นของเทศบาลตำบลหนองโพ ต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่นสี่ปี ดังนี้

1. ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนาท้องถิ่น สี่ปีโดยการกำหนดกรอบ แนวทาง วิธีการ และห้วงเวลาให้เหมาะสมกับของเทศบาลตำบลหนองโพ

2. ดำเนินการติดตามและประเมินพัฒนาท้องถิ่นสี่ปีตามกรอบแนวทาง วิธีการ และห้วงเวลาที่กำหนด โดยสามารถติดตามและประเมินผลได้ตลอดระยะเวลา

3. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นสี่ปีต่อนายกเทศมนตรีตำบลหนองโพเพื่อดำเนินการต่อไป

**2. การกำหนดแนวทางและวิธีการ**

คณะกรรมการติดตามและประเมินผลแผนพัฒนาท้องถิ่นของเทศบาลตำบลหนองโพ ได้กำหนดการแบ่งขั้นตอนเพื่อเป็นการกำหนดแนวทางและวิธีการสำหรับการติดตามและประเมินผลแผนพัฒนาของเทศบาลตำบลหนองโพ ดังนี้

2.1 การกำหนดวัตถุประสงค์และขอบเขตการติดตามและประเมินผล การติดตามยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ประโยชน์อย่างไร เมื่อใด ข้อมูลหลัก ๆ ที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม

2.2 วางแผนติดตามและประเมินผล จะนำวัตถุประสงค์และขอบเขตในการติดตามงานจาก ข้อ 2.1 มาวิเคราะห์ แล้วเขียนรายละเอียด ซึ่งประกอบด้วย ประเด็นหลัก ๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ

2.3 ดำเนินการหรือปฏิบัติตามแผนพัฒนาท้องถิ่นเป็นการดำเนินการตามวัตถุประสงค์และขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่าง ๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น

2.4 การวิเคราะห์ข้อมูลเป็นการวิเคราะห์ตามวัตถุประสงค์ของการติดตามที่กำหนดไว้ แต่ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย

ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การเขียน Flow Chart การแสดงแผนภูมิแกนท์ (Gantt Chart) หรืออาจใช้หลาย ๆ วิธีประกอบกันตามความเหมาะสมของพื้นที่เทศบาลตำบลหนองโพ

2.5 รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบโดยรายงานตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงาน โครงการหนึ่ง ๆ อาจมีหลายลักษณะก็ได้ตามความเหมาะสมของเทศบาลตำบลหนองโพ ในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม ซึ่งจะปรากฏในส่วนที่ 2 และส่วนที่ 3

4

2.6 รายงานผล คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาของเทศบาลตำบลหนองโพต่อผู้บริหารเทศบาลตำบลหนองโพเพื่อให้ผู้บริหารเทศบาลตำบลหนองโพเสนอต่อสภาเทศบาลตำบลหนองโพและคณะกรรมการพัฒนาท้องถิ่นของเทศบาลตำบลหนองโพ โดยอย่างน้อยปีละหนึ่งครั้งภายในเดือนธันวาคมของทุกปี

2.7 การวินิจฉัยสั่งการการนำเสนอเพื่อให้เกิดการเปลี่ยนแปลง ปรับปรุง แก้ไขที่ดี หลังจากคณะกรรมการติดตามและประเมินผลแผนพัฒนาของเทศบาลตำบลหนองโพ หรือผู้เกี่ยวข้องหรือผู้มีอำนาจในสำนัก กอง ฝ่ายต่าง ๆ ได้รับรายงานสรุปแล้วจะวินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อผู้บริหารเทศบาลตำบลหนองโพ

**3. การรายงานผล**

คณะกรรมการติดตามและประเมินผลแผนพัฒนาของเทศบาลตำบลหนองโพมีอำนาจหน้าที่ในการรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารเทศบาลตำบลหนองโพ เพื่อให้ผู้บริหารเทศบาลตำบลหนองโพเสนอต่อสภาเทศบาลตำบลหนองโพและคณะกรรมการพัฒนาของเทศบาลตำบลหนองโพโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

**ขั้นตอนการรายงานผล**

ตั้งข้อสังเกต/รับทราบ/เสนอความเห็น

เสนอ

รายงานผล

เสนอ

ธันวาคม

เสนอ

เสนอ

ตั้งข้อสังเกต/รับทราบ/เสนอความเห็น

ประกาศผลการติดตามและประเมินผลแผนพัฒนาให้ประชาชนในเขตเทศบาลตำบลหนองโพทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน

5

**4. เครื่องมือการติดตามและประเมินผล**

เครื่องมือการติดตามและประเมินผลแผนพัฒนาท้องถิ่น (Monitoring and evaluation tools for local development plans) เป็นสิ่งของ วัสดุ  อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาเทศบาลตำบลหนองโพใช้ในการเก็บข้อมูลการติดตามผลรวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น  แบบสอบถามวัดทัศนคติ มาตราส่วนประมาณค่า และวิธีการ เป็นต้น และหรือโดยการสร้างเครื่องการติดตามและประเมินผลแผนพัฒนาท้องถิ่นได้แก่ แบบสอบถาม (Questionnaires)  แบบสัมภาษณ์  (Interview) และแบบสังเกตการณ์  (Observation) เป็นต้น  โดยอาศัยสภาพพื้นที่ทั่วไป อำนาจหน้าที่ ภารกิจของเทศบาลตำบลหนองโพรวมถึงผู้มีส่วนได้เสียในท้องถิ่นรวมทั้งเกณฑ์มาตรฐาน แบบต่าง ๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว  จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม  ดำเนินการสำรวจและเก็บข้อมูล วิเคราะห์ข้อมูล สรุปข้อมูลที่เป็นจริงต่อไป

**1. กรอบและแนวทางในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นของเทศบาลตำบลหนองโพกำหนดกรอบและแนวทางในการติดตามและประเมินผล ดังนี้

1.1 กำหนดกรอบเวลา (Time & Time Frame) โดยกำหนดกรอบระยะเวลา ดังนี้

1) ประชุมคณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น

2) สรุปผลการติดตามและประเมินผลทุกไตรมาส และสรุปภาพรวมของไตรมาสที่ผ่านมาทุกครั้ง

3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารเทศบาลตำบลหนองโพภายในเดือนเมษายน และภายในเดือนตุลาคม เพื่อให้ผู้บริหารเทศบาลตำบลหนองโพเสนอสภาท้องถิ่นภายในระยะเวลาที่กำหนด

1.2 ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ (หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ของเทศบาลตำบลหนองโพ

1.3 ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในเทศบาลตำบลหนองโพมาปฏิบัติงาน

1.4 ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ 4 ปี วัดได้จากช่องปีงบประมาณและที่ผ่านมา โครงการที่ต่อเนื่องจากปีงบประมาณที่ผ่านมา

1.5 ประสิทธิภาพ (Efficiency) เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นของเทศบาลตำบลหนองโพซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น

1.6 ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น

6

กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สภาพแวดล้อมของเทศบาลตำบลหนองโพทั้งในระดับหมู่บ้านและระดับตำบล และอาจรวมถึงอำเภอโพธารามและจังหวัดราชบุรีด้วย เพราะว่ามีความสัมพันธ์และปฏิสัมพันธ์ในเชิงการพัฒนาท้องถิ่นแบบองค์รวมของจังหวัดเดียวกัน

**2. ระเบียบ วิธีในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นของเทศบาลตำบลหนองโพกำหนดระเบียบ วิธีในการติดตามและประเมินผล ดังนี้

2.1 ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ ๆ ที่สำคัญ 3 ประการ คือ

1) ผู้เข้าร่วมติดตามและประเมินผล

2) เครื่องมือ

3) กรรมวิธีหรือวิธีการต่าง ๆ

2.2 วิธีในการติดตามและประเมินผลแผนพัฒนา

1) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้

2) การสำรวจ (survey) เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต(observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่ บุคลากรของเทศบาลตำบลหนองโพเป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้

**3. กำหนดเครื่องมือที่ใช้ในการติดตามและประเมินผล**

คณะกรรมการติดตามและประเมินผลแผนพัฒนาท้องถิ่นของเทศบาลตำบลหนองโพกำหนดเครื่องมือที่ใช้ในการติดตามและประเมินผลดังนี้

3.1 การทดสอบและการวัด (Tests & Measurements) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่าง ๆ การประเมินการปฏิบัติงาน และแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น เช่น การทดสอบและการวัดโครงการก่อสร้างถนนลาดยางชนิดแอลฟัลท์ติกคอนกรีต (จะใช้การทดสอบและการวัดอย่างไร) โครงการจัดงานประเพณีวันสงกรานต์ (จะใช้การทดสอบและการวัดอย่างไร) เป็นต้น

3.2 การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้าย ๆ กับการพูดสนทนาอย่างไม่มีพิธีรีตองไม่เคร่งครัดในขั้นตอน

3.3 การสังเกต (Observations) คณะกรรมการติดตามและประเมินผลแผนพัฒนาเทศบาลตำบลหนองโพใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นของเทศบาลตำบลหนองโพมีการบันทึกการสังเกต แนวทางในการสังเกต และกำหนดการดำเนินการสังเกต (1) การสังเกตแบบมีส่วนร่วม

7

(Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชาชนในชุมชนหรือตัวบุคคล มีกิจกรรมร่วมกัน (2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในเทศบาลตำบลหนองโพ

3.4 การสำรวจ (surveys) ในที่นี่หมายถึง การสำรวจเพื่อประเมินความคิดเห็น การรับรู้ ทัศนคติ ความพึงพอใจ ความจำเป็น ความต้องการของประชาชนในเขตเทศบาลตำบลหนองโพคณะกรรมการติดตามและประเมินผลแผนพัฒนาเทศบาลตำบลหนองโพจะมีการบันทึกการสำรวจ และทิศทางการสำรวจไว้เป็นหลักฐาน

3.5 เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ของเทศบาลตำบลหนองโพ

**5. ประโยชน์ของการติดตามและประเมินผล**

การติดตามและประเมินผลมีประโยชนที่สำคัญคือ การนำไปใช้แก้ไขปัญหาต่าง ๆ ระหว่างดำเนินโครงการ รองลงมาคือนำไปใช้สำหรับวางแผนการจัดทำแผนพัฒนาท้องถิ่นสี่ปีในอนาคต ประโยชน์ต่าง ๆ แยกเป็นหัวข้อได้ ดังนี้

1. ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน

2. ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยที่ทำให้แผนพัฒนาท้องถิ่นสี่ปีและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต

3. ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น

4. สามารถเก็บรวมรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ

5. กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียด เนื้อหา ข้อมูลให้เป็นปัจจุบันเสมอ

6. การวินิจฉัย สั่งการ ผู้บริหารเทศบาลตำบลหนองโพ ปลัด/รองปลัด ผู้บริหารระดับสำนัก/กอง/ฝ่ายต่าง ๆ ของเทศบาลตำบลหนองโพสามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้

7. ทำให้ภารกิจต่าง ๆ ของบุคลากรในเทศบาลตำบลหนองโพแต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์รวมของหน่วยงาน ทำให้เป้าหมายของเทศบาลตำบลหนองโพเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล

8. สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตเทศบาลตำบลหนองโพ

**บทที่ 2**

**การติดตามและประเมินผลแผนพัฒนาเทศบาลตำบลหนองโพ**

การติดตามและประเมินผลโครงการตามแผนพัฒนาเทศบาลตำบล เป็นหน้าที่ที่สำคัญอย่างหนึ่งในการดำเนินงานพัฒนาองค์กรปกครองส่วนท้องถิ่น ดังนั้น เทศบาลตำบลหนองโพ จึงจำเป็นต้องมีองค์กรที่ทำหน้าที่ติดตามและประเมินผลการพัฒนา

สำหรับการติดตามและประเมินผลแผนพัฒนาของเทศบาลตำบลหนองโพ นั้น ระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง(ฉบับที่ 3) พ.ศ. 2561 หมวด 6 ข้อ 28 นายกเทศมนตรีตำบลหนองโพ ได้แต่งตั้งคณะกรรมการการติดตามและประเมินผลแผนพัฒนาเทศบาลตำบลหนองโพ และได้แต่งตั้งประธานและเลขานุการคณะกรรมการติดตามและประเมินผลแผนพัฒนาตำบลหนองโพ คณะกรรมการฯ ประกอบจากหลายฝ่ายด้วยกัน ทั้งองค์กรปกครองส่วนท้องถิ่น สมาชิกสภาท้องถิ่น ผู้แทนประชาคมตำบล ตัวแทนหน่วยงานที่เกี่ยวข้อง ผู้แทนฝ่ายบริหาร รวมทั้งผู้ทรงคุณวุฒิ ที่ได้รับการคัดเลือก ซึ่งคณะกรรมการที่มาจากหน่วยงานหลายฝ่ายนี้ จะทำให้การติดตามและประเมินผลเป็นไปอย่างมีประสิทธิภาพ และผลของการประเมินสามารถวัดผลและวัดความสำเร็จของโครงการ เพื่อนำไปใช้ในการแก้ไขหรือปรับปรุงการปฏิบัติงานของโครงการได้อย่างแท้จริง

คณะกรรมการติดตามและประเมินผลแผนพัฒนาตำบลหนองโพ ประกอบด้วย

1. นายเทวินทร์ เขียวหวาน ประธานสภาเทศบาล ประธานกรรมการ

2. นายสายชล รุ่งวิทยา สมาชิกสภาเทศบาล กรรมการ

3. นายวิเชียร วราสินธ์ สมาชิกสภาเทศบาล กรรมการ

4. จ.ส.อ.ประดิษฐ์ ธรรมลังกา ผู้แทนประชาคมท้องถิ่น กรรมการ

5. นางนุสรา บุญสวัสดิ์ ผู้แทนประชาคมท้องถิ่น กรรมการ

6. นางพนัสวัน ภู่ระหงษ์ ผอ.รพ.สต.หนองโพ กรรมการ

7. นายนิรันดร์ พรหมเขียว ครูกศน.ประจำตำบลหนองโพ กรรมการ

8. นายสามารถ มะลิ ผู้ทรงคุณวุฒิ กรรมการ

9. นายพยุงศักดิ์ บุญเปีย ผู้ทรงคุณวุฒิ กรรมการ

10. นางสาวอุษา โมทย์วารีศรี หัวหน้าสำนักปลัดเทศบาล กรรมการ

11. นายรชต ฮั่นตระกูล รองปลัดเทศบาลตำบลหนองโพ รักษาราชการแทน กรรมการและเลขานุการ

ปลัดเทศบาลตำบลหนองโพ

คณะกรรมการฯ ผู้จัดทำ ได้ศึกษาเอกสาร ข้อมูลต่างๆ เพื่อเป็นพื้นฐานและแนวทางในการติดตามและประเมินผลแผนพัฒนาโดยนำเสนอตามลำดับ ดังนี้

2.1 ข้อมูลพื้นฐานของเทศบาลตำบลหนองโพ

2.2 ข้อมูลแผนพัฒนาเทศบาลตำบลหนองโพ

2.3 ข้อมูลเทศบัญญัติงบประมาณรายจ่ายประจำปี 2562

9

**2.1 ข้อมูลพื้นฐานของเทศบาลตำบลหนองโพ**

**2.1.1 สภาพพื้นที่และเขตการปกครอง**

**เทศบาลตำบลหนองโพ** มีลักษณะเป็นชุมชนที่ไม่หนาแน่นมากนัก ตั้งอยู่ตำบลหนองโพ อำเภอโพธาราม จังหวัดราชบุรี ห่างจากอำเภอโพธาราม ประมาณ 10 กิโลเมตร ห่างจากจังหวัดราชบุรีประมาณ 25 กิโลเมตร มีเขตปกครองครอบคลุมตำบลหนองโพเป็นบางส่วน ซึ่งมีพื้นที่ 5.8 ตารางกิโลเมตร โดยมีอาณาเขต ดังนี้

*ทิศเหนือ* ตั้งแต่หลักเขตที่ **1** ซึ่งตั้งอยู่บนจุดร่วมของเส้นแบ่งเขตตำบลหนองโพ กับตำบล

ดอนกระเบื้อง อำเภอโพธาราม ถือตามเส้นแบ่งเขตตำบลหนองโพ อำเภอโพธาราม กับตำบลดอนกระเบื้อง อำเภอโพธาราม ไปทางทิศตะวันออกเฉียงเหนือ ถึงหลักเขตที่ **2** ซึ่งตั้งอยู่บนจุดร่วมของเส้นแบ่งเขตตำบล

หนองโพกับตำบลดอนกระเบื้อง อำเภอโพธาราม

*ทิศตะวันออก* จากหลักเขตที่ **1** ถือตามเส้นแบ่งเขตตำบลหนองโพ อำเภอโพธาราม กับองค์การบริหารส่วนตำบลหนองโพ อำเภอโพธาราม ไปทางทิศตะวันออกเฉียงใต้ ถึงหลักเขตที่ **3**  ซึ่งตั้งอยู่บนจุดร่วมของเส้นแบ่งเขตตำบลหนองโพกับตำบลวังเย็น อำเภอบางแพ

*ทิศใต้* จากหลักเขตที่ **3** ถือตามเส้นแบ่งเขตตำบลหนองโพกับตำบลวังเย็น อำเภอบางแพ

ไปทางทิศตะวันตกเฉียงใต้ ถึงหลักเขตที่ **4** ซึ่งตั้งอยู่แนวชายคลองหนองม่วง แบ่งเขตเทศบาลตำบลหนองโพ กับองค์การบริหารส่วนตำบลหนองโพ อำเภอโพธาราม

*ทิศตะวันตก* จากหลักเขตที่ **4** ถือตามแนวเขตคลองหนองโพแบ่งเขตเทศบาลตำบล หนองโพกับองค์การบริหารส่วนตำบลหนองโพ อำเภอโพธาราม ไปทางทิศตะวันตกเฉียงเหนือ บรรจบหลักเขตที่ **1**

ในเขตเทศบาลตำบลหนองโพ ประกอบด้วยหมู่บ้าน จำนวน 6 หมู่บ้าน ได้แก่

1. ชุมชนบ้านใต้
2. ชุมชนบ้านนอก
3. ชุมชนบ้านหัวทุ่ง
4. ชุมชนบ้านต้นตาล
5. ชุมชนบ้านตลาดใน
6. ชุมชนบ้านตลาดหน้าวัด

**2.1.3 โครงสร้างส่วนราชการของเทศบาลตำบลหนองโพ**

เทศบาลตำบลหนองโพ มีการแบ่งส่วนราชการภายในทั้งสิ้น 6 ส่วน ดังนี้

1) สำนักปลัดเทศบาล

2) กองคลัง

3) กองการศึกษา

4) กองสาธารณสุขและสิ่งแวดล้อม

5) กองช่าง

6) กองการประปา

10

**วิสัยทัศน์การพัฒนาเทศบาลตำบลหนองโพ**

***“ บ้านเมืองน่าอยู่ เชิดชูผู้มีพระคุณ สนับสนุนการศึกษา มุ่งเน้นการพัฒนา ประชาชนมีส่วนร่วม มีระบบการบริหารจัดการที่ดี ”***

##### ภารกิจหลักหรือพันธกิจการพัฒนาของเทศบาล

1. ปรับปรุงและพัฒนาด้านโครงสร้างพื้นฐาน ระบบสาธารณูปโภค สาธารณูปการให้ได้มาตรฐานและเพียงพอต่อความต้องการของประชาชน

2. ส่งเสริมและสนับสนุนด้านงานส่งเสริมคุณภาพชีวิต เพิ่มช่องทางในการรับรู้ข้อมูลข่าวสารให้แก่ประชาชน และพัฒนาส่งเสริมอาชีพแก่ประชาชน

3. ส่งเสริมและสนับสนุนด้านการศึกษา กิจกรรมทางด้านการกีฬาและนันทนาการ

4. ส่งเสริมและสนับสนุนด้านการแก้ไขปัญหายาเสพติด

5. ส่งเสริมและสนับสนุนด้านการรักษาความปลอดภัยในชีวิตและทรัพย์สิน

6. ปรับปรุงและพัฒนาด้านการสาธารณสุข ปรับปรุงระบบการจัดเก็บขยะ การอนุรักษ์ทรัพยากรธรรมชาติ สิ่งแวดล้อม และพัฒนาส่งเสริมให้ประชาชนมีคุณภาพชีวิตที่ดีขึ้น

7. ส่งเสริมและสนับสนุนอนุรักษ์ด้านศิลปวัฒนธรรมจารีตประเพณีและภูมิปัญญาท้องถิ่น

8. การสร้างระบบการบริหารจัดการที่ดี ด้านประสิทธิภาพการเมือง การบริหารและการพัฒนาบุคลากรท้องถิ่น โดยให้ประชาชนมีส่วนร่วมในการตัดสินใจ การวางแผนพัฒนา การตรวจสอบ เพื่อให้เกิดความโปร่งใส

##### จุดมุ่งหมายเพื่อการพัฒนาของเทศบาล

1. ปรับปรุงและพัฒนาการคมนาคม ระบบระบายน้ำ การขยายเขตไฟฟ้า และติดตั้งโทรศัพท์สาธารณะ ให้มีสภาพที่ดีและมีคุณภาพ

2. ส่งเสริมการพัฒนาในการปลูกฝังในด้านการให้ความร่วมมือในหน่วยงานของทุก ๆ ด้าน เช่น ระหว่างประชาชนกับหน่วยงานของรัฐ และพัฒนาเสริมสร้างคุณภาพชีวิตของประชาชนให้เข้มแข็ง

3. ประชาชนได้รับการดูแลในการรักษาความสงบเรียบร้อย และความปลอดภัยในชีวิตและทรัพย์สิน พร้อมทั้งการป้องกัน และบรรเทาสาธารณภัย

4. ประชาชนได้รับรู้ข้อมูลข่าวสารต่างๆ ในการแก้ไขปัญหายาเสพติด

5. ส่งเสริมและพัฒนาด้านการท่องเที่ยว และการลงทุนในด้านเศรษฐกิจให้กับชุมชน

6. จัดระบบการกำจัดขยะมูลฝอย มลภาวะเป็นพิษ และรักษาทรัพยากรธรรมชาติและสิ่งแวดล้อมให้เกิดความสมดุล

7. ประชาชนได้รับการสนับสนุนการอนุรักษ์ศิลปะ วัฒนธรรมจารีตประเพณี และภูมิปัญญาท้องถิ่น

8. มีระบบการบริหารจัดการที่ดี โดยให้ประชาชนมีส่วนร่วมในการตัดสินใจ การวางแผนการพัฒนา การตรวจสอบเพื่อให้เกิดความโปร่งใสในการบริหารและการปกครอง

**ยุทธศาสตร์การพัฒนาได้กำหนดยุทธศาสตร์ไว้ 6 ยุทธศาสตร์ ดังนี้**

1. ยุทธศาสตร์การพัฒนาด้านสาธารณูปโภค สาธารณูปการและโครงสร้างพื้นฐาน

2. ยุทธศาสตร์การพัฒนาด้านการพัฒนาคุณภาพชีวิต และเสริมสร้างความเข้มแข็งของชุมชน

3. ยุทธศาสตร์การพัฒนาด้านระบบการศึกษา และส่งเสริมวัฒนธรรมท้องถิ่น

4. ยุทธศาสตร์การพัฒนาด้านเศรษฐกิจพอเพียง

5. ยุทธศาสตร์การพัฒนาด้านระบบการจัดการทรัพยากรธรรมชาติและสิ่งแวดล้อม

6. ยุทธศาสตร์การพัฒนาด้านประสิทธิภาพการเมือง การบริหาร และการพัฒนาบุคลากร

11

**แนวทางการพัฒนาในช่วง 4 ปี**

**1. ยุทธศาสตร์การพัฒนาด้านสาธารณูปโภค สาธารณูปการและโครงสร้างพื้นฐาน**

1. เพื่อปรับปรุงเส้นทางคมนาคมให้อยู่ในสภาพดีได้มาตรฐาน เพื่อความสะดวกของประชาชนในการ

อยู่อาศัยและประกอบอาชีพ

2. เพื่อก่อสร้าง ปรับปรุง บูรณะสาธารณูปโภคและสาธารณูปการพื้นฐาน

3. เพื่อขยายเขตไฟฟ้าและแสงสว่างในชนบทให้ทั่วถึง

4. เพื่อให้ประชาชนมีน้ำอุปโภค-บริโภค ได้อย่างทั่วถึงและเพียงพอตลอดปี

5. เพื่อเป็นการแก้ไขปัญหาน้ำท่วมขังและการระบายน้ำ

**แผนงาน**

1. เคหะและชุมชน

2. การพาณิชย์

3. งบกลาง

**2. ยุทธศาสตร์การพัฒนาด้านคุณภาพชีวิต และเสริมสร้างความเข้มแข็งของชุมชน**

1. เพื่อส่งเสริมให้ประชาชนมีคุณภาพชีวิตที่ดี สังคมมีคุณภาพ

2. เพื่อป้องกันและแก้ไขปัญหายาเสพติด

3. เพื่อรักษาความสงบเรียบร้อยและการป้องกันและบรรเทาสาธารณภัย

4. เพื่อรณรงค์และป้องกันโรคต่างๆ

5. เพื่อส่งเสริมสวัสดิการและกิจกรรมนันทนาการ

**แผนงาน**

1. บริหารงานทั่วไป

2. การรักษาความสงบภายใน

3. สาธารณสุข

4. สร้างความเข้มแข็งของชุมชน

5. งบกลาง

**3.ยุทธศาสตร์การพัฒนาด้านระบบการศึกษา และส่งเสริมวัฒนธรรมท้องถิ่น**

1. เพื่อส่งเสริมการศึกษา

2. ส่งเสริมสวัสดิการและกิจกรรมนันทนาการ

3. เพื่อส่งเสริมการศาสนาและรักษาขนบธรรมเนียม จารีตประเพณี ศิลปวัฒนธรรม ภูมิปัญญา

ท้องถิ่นและวัฒนธรรมในชุมชน

**แผนงาน**

1. การศึกษา

2. บริหารงานทั่วไป

3. ศาสนาวัฒนธรรมและนันทนาการ

4. งานสร้างความเข้มแข็งของชุมชน

**4. ยุทธศาสตร์การพัฒนาด้านเศรษฐกิจพอเพียง**

1. เพื่อสนับสนุนและส่งเสริมสร้างความเข้มแข็งในภาคการเกษตร

2. เพื่อส่งเสริมอาชีพให้ประชาชนมีรายได้เสริมและการกระจายรายได้ให้กับประชาชน

3. เพื่อส่งเสริมการสร้างผลิตภัณฑ์ชุมชน

4. เพื่อส่งเสริมการจัดตั้งกลุ่มอาชีพ

12

5. เพื่อส่งเสริมการท่องเที่ยว

6. เพื่อส่งเสริมการพาณิชย์การลงทุน

**แผนงาน**

1. สร้างความเข้มแข็งของชุมชน

**5. ยุทธศาสตร์การพัฒนาด้านทรัพยากรธรรมชาติและสิ่งแวดล้อม**

1. เพื่อสนับสนุนส่งเสริมการมีส่วนร่วมของประชาชนในการจัดการเพื่ออนุรักษ์และฟื้นฟู

ทรัพยากรธรรมชาติในท้องถิ่นให้คงอยู่ยั่งยืน

2. เพื่อสร้างกลไกการใช้ประโยชน์ร่วมกันเพื่อป้องกันหรือลดข้อโต้แย้งในการใช้

ทรัพยากรธรรมชาติ

3. เพื่อพัฒนาทรัพยากรธรรมชาติในท้องถิ่นมาใช้เป็นฐานการผลิตทางการเกษตรให้เกิด

ประโยชน์สูงสุด

4. เพื่อเฝ้าระวังป้องกัน บำบัดและฟื้นฟูทรัพยากรธรรมชาติและสิ่งแวดล้อม

5. เพื่อบริหารจัดการทรัพยากรธรรมชาติและสิ่งแวดล้อมที่ดี

**แผนงาน**

1. สาธารณสุข

2. เคหะชุมชน

**6. ยุทธศาสตร์การพัฒนาด้านประสิทธิภาพการเมือง การบริหารและการพัฒนาบุคลากร**

1. เพื่อปรับปรุงและพัฒนาบุคลากรให้มีประสิทธิภาพ

2. เพื่อส่งเสริมการมีส่วนร่วมของประชาชนและสร้างความเข้มแข็งให้แก่ชุมชน

3. เพื่อสร้างการบริหารจัดการที่ดีให้กับองค์กรปกครองส่วนท้องถิ่น

4. เพื่อส่งเสริมความรู้ความเข้าใจเกี่ยวกับกิจการของท้องถิ่น

5. เพื่อปรับปรุงพัฒนาเครื่องมือเครื่องใช้สถานที่ปฏิบัติงาน

6. เพื่อสนับสนุนการให้บริการเพื่ออำนวยความสะดวกประชาชน

7. เพื่อเป็นการบริการประชาชน สร้างความปลอดภัยและการส่งเสริมให้เกิดความเจริญสู่ท้องถิ่น

8. เพื่อพัฒนาและเพิ่มรายได้

**แผนงาน**

1. บริหารงานทั่วไป

2. การรักษาความสงบภายใน

3. การศึกษา

4. สร้างความเข้มแข็งของชุมชน

5.การพาณิชย์

13

**2.3 ข้อมูลเทศบัญญัติงบประมาณรายจ่ายประจำปี 2562**

**งบประมาณการรายจ่าย** งบประมาณ พ.ศ.2562 จำนวน 48,955,000.00 บาท

(ประมาณการรายจ่ายทั่วไป 45,200,000.00 บาท รวมกับรายจ่ายกิจการการประปาฯ

3,755,000.00 บาท) แยกเป็น

**ก. ด้านบริหารทั่วไป**  **จำนวน 15,453,240.00 บาท**

1. แผนงานบริหารทั่วไป จำนวน 13,810,240.00 บาท

2. แผนงานรักษาความสงบภายใน จำนวน 1,643,000.00 บาท

**ข. ด้านบริหารชุมชนและสังคม จำนวน 18,240,760.00 บาท**

1. แผนงานสาธารณสุข จำนวน 2,133,700.00 บาท

2. แผนงานเคหะและชุมชน จำนวน 7,166,960.00 บาท

3. แผนงานสร้างความเข็มแข็งของชุมชน จำนวน 1,450,000.00 บาท

4. แผนงานการศาสนาวัฒนธรรมและนันทนาการ จำนวน 645,000.00 บาท

5. แผนงานการศึกษา จำนวน 6,845,100.00 บาท

**ค. ด้านเศรษฐกิจ จำนวน 3,596,800.00 บาท**

1. แผนงานการพาณิชย์ จำนวน 3,596,800.00 บาท

**ง. ด้านการดำเนินงานอื่น จำนวน 12,464,200.00 บาท**

1. แผนงานงบกลาง (รายจ่ายทั่วไป) จำนวน 12,306,000.00 บาท

2. แผนงานงบกลาง (รายจ่ายเฉพาะการประปา) จำนวน 158,200.00 บาท

**(รายรับเท่ากับรายจ่าย/งบประมาณแบบสมดุล)**

**บทที่ 3**

**แบบรายงานการติดตามและประเมินผลแผนพัฒนาเทศบาลตำบลหนองโพ**

แบบรายงานการติดตามและประเมินผลแผนพัฒนาของเทศบาลตำบลหนองโพ ประกอบด้วย แบบรายงาน 3 แบบ ดังแผนภูมิต่อไปนี้

**แบบรายงาน**

**แบบประเมินผลแผนฯ**

(Input)

**แบบติดตามแผนฯ**

(Process)

**แบบประเมินผลแผนฯ**

(Output)

**แบบที่ 1**

การประเมินการจัดทำแผนยุทธศาสตร์ขององค์กรปกครองส่วนท้องถิ่น

**แบบที่ 2**

แบบติดตามประเมินผล

การดำเนินงานขององค์กรปกครองส่วนท้องถิ่น

**แบบที่ 3**

แบบประเมินผล

การดำเนินงานตามแผนยุทธศาสตร์

15

**แบบที่ 1 แบบการกำกับการจัดทำแผนยุทธศาสตร์ของเทศบาลตำบลหนองโพ**

33

**คำชี้แจง** : แบบที่ 1 แบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่นโดยจะทำการประเมินและรายงานทุกๆครั้งหลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

|  |  |  |
| --- | --- | --- |
| **ประเด็นการประเมิน** | **มี**  **การดำเนินงาน** | **ไม่มี**  **การดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 3. มีการจัดประชุมอย่างต่อเนื่องสม่ำเสมอ | 🗸 |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผน  ยุทธศาสตร์การพัฒนา | 🗸 |  |
| **ส่วนที่ 2 การจัดทำแผนการพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | 🗸 |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการ  พัฒนาท้องถิ่น | 🗸 |  |
| 10. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ  ศักยภาพของท้องถิ่น | 🗸 |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับ  ยุทธศาสตร์จังหวัด | 🗸 |  |
| 12. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| 13. มีการกำหนดเป้าหมายการพัฒนาท้องถิ่น | 🗸 |  |
| 14. มีการกำหนดยุทธศาสตร์การพัฒนาและแนวทางการพัฒนา | 🗸 |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  |
| 16. มีการอนุมัติและประกาศใช้แผนพัฒนาสามปี | 🗸 |  |
| 17. มีการจัดทำบัญชีกลุ่มโครงการในแผนพัฒนาสามปี | 🗸 |  |
| 18. มีการกำหนดรูปแบบการติดตามประเมินผลแผนพัฒนาสามปี | 🗸 |  |
| 19. มีการทบทวนแผนพัฒนาสามปีหรือไม่ | 🗸 |  |

16

**แบบที่ 2 แบบติดตามผลการดำเนินงานขององค์กรปกครองส่วนท้องถิ่น**

**คำชี้แจง :** แบบที่ 2 เป็นแบบติดตามตนเอง โดยมีวัตถุประสงค์เพื่อติดตามการดำเนินงานตามแผนยุทธศาสตร์ขององค์กรปกครองส่วนท้องถิ่น ภายใต้แผนพัฒนาท้องถิ่น โดยมีกำหนดระยะเวลาในการติดตามและรายงานผลการดำเนินงานทุก ๆ 3 เดือน เริ่มตั้งแต่สิ้นสุดการดำเนินงานในเดือนตุลาคม - ธันวาคม หรือไตรมาสที่ 1

**ส่วนที่ 1 ข้อมูลทั่วไป**

1. ชื่อองค์กรปกครองส่วนท้องถิ่น **เทศบาลตำบลหนองโพ อำเภอโพธาราม จังหวัดราชบุรี**

2. รายงานผลการดำเนินงานไตรมาสที่

(1) ไตรมาสที่ 1 (ตุลาคม-ธันวาคม) (2) ไตรมาสที่ 2 (มกราคม-มีนาคม)

/ (3) ไตรมาสที่ 3 (เมษายน-มิถุนายน) / (4) ไตรมาสที่ 4 (กรกฎาคม-กันยายน)

**ส่วนที่ 2 ผลการดำเนินงานตามแผนพัฒนาท้องถิ่น**

3. จำนวนโครงการและงบประมาณตามแผนพัฒนาท้องถิ่น

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **ปีที่ 1 2561** | | **ปีที่ 2 2562** | | **ปีที่ 3 2563** | | **ปีที่ 4 2564** | | **รวม** | |
| **จำนวน**  **(โครงการ)** | **งบประมาณ** | **จำนวน**  **(โครงการ)** | **งบประมาณ** | **จำนวน**  **(โครงการ)** | **งบประมาณ** | **จำนวน**  **(โครงการ)** | **งบประมาณ** | **จำนวน**  **(โครงการ)** | **งบประมาณ** |
| 1.พัฒนา  สาธารณูปโภค  สาธารณูปการและโครงสร้างพื้นฐาน | 11 | 6,650,000.- | 18 | 15,560,000.- | 18 | 12,895,000.- | 11 | 10,824,000.- | 58 | 45,929,000.- |
| 2.พัฒนาด้านคุณภาพชีวิตและเสริมสร้างความเข้มแข็งของชุมชน | 56 | 9,268,920.- | 45 | 8,946,000.- | 31 | 8,536,000.- | 31 | 8,536,000.- | 163 | 35,286,920.- |
| 3.พัฒนาด้านระบบการศึกษาและส่งเสริมวัฒนธรรมท้องถิ่น | 24 | 5,102,500.- | 25 | 5,152,500.- | 25 | 5,152,500.- | 25 | 5,152,500.- | 99 | 20,560,000.- |
| 4.พัฒนาด้านเศรษฐกิจพอเพียง | 2 | 80,000.- | 2 | 80,000.- | 2 | 80,000.- | 2 | 80,000.- | 8 | 320,000.- |
| 5.พัฒนาด้านการจัดการทรัพยากรธรรมชาติและสิ่งแวดล้อม | 4 | 750,000.- | 4 | 750,000.- | 4 | 750,000.- | 4 | 750,000.- | 16 | 3,000,000.- |
| 6.พัฒนาด้านการประสิทธิภาพการเมืองการบริหารและพัฒนาบุคลากร | 21 | 8,769,000.- | 22 | 11,399,000.- | 19 | 6,765,000.- | 20 | 9,185,000.- | 82 | 36,118,000.- |
| **รวม** | **118** | **30,620,420.-** | **116** | **41,887,500.-** | **99** | **34,178,500.-** | **93** | **34,527,500.-** | **426** | **141,213,920.-** |

17

**4. ผลการดำเนินงานตามแผนพัฒนาปี 2561**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **จำนวนโครงการ**  **ที่เสร็จ** | | **จำนวนโครงการที่อยู่ในระหว่าง**  **ดำเนินการ** | | **จำนวนโครงการ**  **ที่ยังไม่ได้**  **ดำเนินการ** | | **จำนวนโครงการ**  **ที่มีการยกเลิก** | | **จำนวนโครงการ**  **ที่มีการเพิ่มเติม** | | **จำนวนโครงการ**  **ทั้งหมด** | |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| 1. พัฒนา สาธารณูปโภค  สาธารณูปการและโครงสร้างพื้นฐาน | 5 | 45.45 | 2 | 0 | 6 | 54.54 | - | - | - | - | 11 | 100 |
| 2. พัฒนาด้านคุณภาพชีวิตและเสริมสร้างความเข้มแข็งของชุมชน | 17 | 30.35 | 0 | 0 | 39 | 69.64 | - | - | - | - | 56 | 100 |
| 3**.** พัฒนาระบบการศึกษาและส่งเสริมวัฒนธรรมท้องถิ่น | 11 | 45.83 | 0 | 0 | 13 | 54.16 | - | - | - | - | 24 | 100 |
| 4**.** พัฒนาด้านเศรษฐกิจพอเพียง | 1 | 50.00 | - | - | 1 | 50.00 | - | - | - | - | 2 | 100 |
| 5.พัฒนาด้านการจัดการทรัพยากร  ธรรมชาติและสิ่งแวดล้อม | 2 | 50.00 | 0 | 0 | 2 | 50.00 | - | - | - | - | 4 | 100 |
| 6**.** พัฒนาด้านการประสิทธิภาพการเมืองการบริหารและพัฒนาบุคลากร | 7 | 33.33 | 0 | 0 | 14 | 66.66 | - | - | - | - | 21 | 100 |
| **รวม** | **43** | **36.44** | **0** | **0** | **75** | **63.55** | **-** | **-** | **-** | **-** | **118** | **100** |

18

**5. การเบิกจ่ายงบประมาณ ปี 2561**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **งบปกติ** | | **เงินอุดหนุนเฉพาะกิจ** | | **รวม** | |
| **จำนวนเงิน** | **ร้อยละ** | **จำนวนเงิน** | **ร้อยละ** | **จำนวนเงิน** | **ร้อยละ** |
| 1. ยุทธศาสตร์การพัฒนาด้าน สาธารณูปโภค สาธารณูปการและโครงสร้างพื้นฐาน | 2,884,300.00 | 46.38 | - | - | 2,884,300.00 | 46.38 |
| 2. ยุทธศาสตร์การพัฒนาด้านคุณภาพชีวิต และเสริมสร้างความเข้มแข็งของชุมชน | 517,418.00 | 8.32 | - | - | 517,418.00 | 8.32 |
| 3. ยุทธศาสตร์การพัฒนาด้านระบบการศึกษาและส่งเสริมวัฒนธรรมท้องถิ่น | 1,353,272.31 | 21.76 | - | - | 1,353,272.31 | 21.76 |
| 4.ยุทธศาสตร์การพัฒนาด้านการเศรษฐกิจพอเพียง | 9,014.00 | 0.14 | - | - | 9,014.00 | 0.14 |
| 5. ยุทธศาสตร์การพัฒนาด้านการจัดการ  ทรัพยากรธรรมชาติและสิ่งแวดล้อม | 447,270 | 7.19 | - | - | 447,270 | 7.19 |
| 6**.** ยุทธศาสตร์การพัฒนาด้านประสิทธิภาพการเมือง การบริหารและการพัฒนาบุคลากร | 1,006,813.47 | 16.19 | - | - | 1,006,813.47 | 16.19 |
| **รวม** | **6,218,087.78** | **100** | **-** | **-** | **6,218,087.78** | **100** |

19

**แบบที่ 3 แบบประเมินผลการดำเนินงานตามแผนยุทธศาสตร์**

**คำชี้แจง** : แบบที่ 3/1 เป็นแบบประเมินตนเองโดยมีวัตถุประสงค์เพื่อใช้ประเมินผลการดำเนินงานขององค์กรปกครองส่วนท้องถิ่นตามยุทธศาสตร์ที่กำหนดไว้ และมีกำหนดระยะเวลาในการรายงานปีละ 1 ครั้ง หลังจากสิ้นสุดปีงบประมาณ

**ส่วนที่ 1 ข้อมูลทั่วไป**

1. ชื่อองค์กรปกครองส่วนท้องถิ่น **เทศบาลตำบลหนองโพ**

2. วัน/เดือน/ปีที่รายงาน  **24** **ธันวาคม 2561**

**ส่วนที่ 2 ยุทธศาสตร์และโครงการในปี พ.ศ. 2561**

|  |  |  |
| --- | --- | --- |
|  | **จำนวนโครงการ** | |
| **จำนวนโครงการ**  **ที่ปรากฏอยู่ในแผน**  **(เฉพาะปี 2561)** | **จำนวนโครงการ**  **ที่ได้ปฏิบัติ**  **2561** |
| 1. การพัฒนาด้านสาธารณูปโภคสาธารณูปการและโครงสร้างพื้นฐาน | 11 | 5 |
| 2. การพัฒนาคุณภาพชีวิตและเสริมสร้างความเข้มแข็งของชุมชน | 56 | 17 |
| 3. การพัฒนาระบบการศึกษาและส่งเสริมวัฒนธรรมท้องถิ่น | 24 | 11 |
| 4. การพัฒนาด้านเศรษฐกิจพอเพียง | 2 | 1 |
| 5. การพัฒนาด้านการจัดการทรัพยากรธรรมชาติและสิ่งแวดล้อม | 4 | 2 |
| 6. การพัฒนาด้านประสิทธิภาพการเมือง การบริหารและการพัฒนาบุคลากร | 21 | 7 |
| **รวม** | **118** | **43** |

3. ยุทธศาสตร์และจำนวนโครงการที่ปรากฏอยู่ในแผน และจำนวนโครงการที่ได้ปฏิบัติ

4. เปรียบเทียบร้อยละของโครงการในแผนพัฒนาและการปฏิบัติตามแผนพัฒนา

|  |  |  |  |
| --- | --- | --- | --- |
| **ยุทธศาสตร์** | **จำนวนโครงการ** | | **ร้อยละ** |
| **จำนวนโครงการ**  **ที่ปรากฏอยู่ในแผน**  **(เฉพาะปี 2561)** | **จำนวนโครงการ**  **ที่ได้ปฏิบัติ**  **2561** |
| 1. การพัฒนาด้านสาธารณูปโภคสาธารณูปการและโครงสร้างพื้นฐาน | 11 | 5 | 45.45 |
| 2. การพัฒนาคุณภาพชีวิตและเสริมสร้างความเข้มแข็งของชุมชน | 56 | 17 | 30.35 |
| 3. การพัฒนาระบบการศึกษาและส่งเสริมวัฒนธรรมท้องถิ่น | 24 | 11 | 45.83 |
| 4. การพัฒนาด้านเศรษฐกิจพอเพียง | 2 | 1 | 50.00 |
| 5. การพัฒนาด้านการจัดการทรัพยากรธรรมชาติและสิ่งแวดล้อม | 4 | 2 | 50.00 |
| 6. การพัฒนาด้านประสิทธิภาพการเมือง การบริหารและการ  พัฒนาบุคลากร | 21 | 7 | 33.33 |
| **รวม** | **118** | **43** | **36.33** |

20

**แบบที่ 3/2 แบบประเมินความพึงพอใจต่อผลการดำเนินงาน**

**ของทศบาลตำบลหนองโพในภาพรวม**

***คำชี้แจง*** : แบบที่ 3/2 เป็นแบบสำรวจความพึงพอใจของประชาชน ต่อการดำเนินงานของเทศบาลตำบล หนองโพ ในภาพรวม โดยกำหนดให้มีการเก็บข้อมูลปีละ 1 ครั้ง หลังจากสิ้นสุดปีงบประมาณ

**ส่วนที่ 1 ข้อมูลทั่วไป**

จากแบบสอบถามประเมินความพึงพอใจของประชาชนต่อผลการดำเนินงานของเทศบาล

ตำบลหนองโพ (ตามแบบที่ 3/2) จำนวน 127 คน สรุปข้อมูลได้ดังนี้

|  |  |
| --- | --- |
| **ข้อมูลทั่วไป** | **จำนวน** |
| **1. เพศ** |  |
| ชาย | 41 |
| หญิง | 86 |
| **2. อายุ** |  |
| ต่ำกว่า 20 ปี | 12 |
| 20-30 ปี | 13 |
| 31-40 ปี | 18 |
| 41-50 ปี | 19 |
| 51-60 ปี | 35 |
| มากกว่า 60 ปี | 15 |
| **3. การศึกษา** |  |
| ประถมศึกษา | 65 |
| มัธยมศึกษาหรือเทียบเท่า | 36 |
| อนุปริญญา | 12 |
| ปริญญาตรี | 14 |
| สูงกว่าปริญญาตรี | - |
| อื่นๆ | - |
| **4. อาชีพ** |  |
| รับราชการ | 6 |
| เอกชน / รัฐวิสาหกิจ | 15 |
| ค้าขาย / ธุรกิจส่วนตัว | 21 |
| รับจ้าง | 23 |
| นักเรียน / นักศึกษา | 17 |
| เกษตรกร | 38 |
| อื่นๆ | 17 (ข้าราชการบำนาญ,แม่บ้าน,ว่างงาน) |

21

**ส่วนที่ 2 ความพึงพอใจต่อผลการดำเนินงานขององค์กรปกครองส่วนท้องถิ่น**

1. ท่านมีความพึงพอใจต่อผลการดำเนินงานของเทศบาลตำบลหนองโพในภาพรวมมากน้อยเพียงใด

|  |  |  |  |
| --- | --- | --- | --- |
| **ความพึงพอใจ** | **พอใจมาก** | **พอใจ** | **ไม่พอใจ** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 12.24% | 84.61% | 3.15% |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.25% | 90.35% | 2.40% |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 15.56% | 82.20% | 2.24% |
| 4) มีการรายงานผลการดำเนินงานของโครงการ/กิจกรรม | 11.68% | 85.76% | 2.56% |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 12.34% | 84.00% | 3.66% |
| 6) การดำเนินงานเป็นไปตามระยะเวลาที่กำหนด | 12.20% | 84.22% | 3.58% |
| 7) ผลการดำเนินโครงการ / กิจกรรมนำไปสู่การแก้ไขปัญหา | 16.12% | 80.72% | 3.16% |
| 8) ประโยชน์ที่ประชาชนได้รับจากการดำเนินโครงการ / กิจกรรม | 13.38% | 84.12% | 2.50% |
| **ภาพรวม** | **12.60**% | **84.50**% | **2.90**% |

22

**แบบที่ 3/3 แบบประเมินความพึงพอใจต่อผลการดำเนินงาน**

**ของเทศบาลตำบลหนองโพ ในแต่ละยุทธศาสตร์**

***คำชี้แจง*** : แบบสำรวจความพึงพอใจของประชาชน ต่อการดำเนินงานของเทศบาลตำบลหนองโพ ในแต่ละยุทธศาสตร์ โดยกำหนดให้มีการเก็บข้อมูลปีละ 1 ครั้ง หลังจากสิ้นสุดปีงบประมาณ

**ส่วนที่ 1 ข้อมูลทั่วไป**

จากแบบสอบถามประเมินความพึงพอใจของประชาชนต่อผลการดำเนินงานของเทศบาล

ตำบลหนองโพ (ตามแบบที่ 3/3) จำนวน 127 คน สรุปข้อมูลได้ดังนี้

|  |  |
| --- | --- |
| **ข้อมูลทั่วไป** | **จำนวน** |
| **1. เพศ** |  |
| ชาย | 41 |
| หญิง | 86 |
| **2. อายุ** |  |
| ต่ำกว่า 20 ปี | 12 |
| 20-30 ปี | 13 |
| 31-40 ปี | 18 |
| 41-50 ปี | 19 |
| 51-60 ปี | 35 |
| มากกว่า 60 ปี | 30 |
| **3. การศึกษา** |  |
| ประถมศึกษา+ | 65 |
| มัธยมศึกษาหรือเทียบเท่า | 36 |
| อนุปริญญา | 12 |
| ปริญญาตรี | 14 |
| สูงกว่าปริญญาตรี | - |
| อื่นๆ | - |
| **4. อาชีพ** |  |
| รับราชการ | 6 |
| เอกชน / รัฐวิสาหกิจ | 15 |
| ค้าขาย / ธุรกิจส่วนตัว | 21 |
| รับจ้าง | 23 |
| นักเรียน / นักศึกษา | 17 |
| เกษตรกร | 38 |
| อื่นๆ | 17 (ข้าราชการบำนาญ,แม่บ้าน,ว่างงาน) |

23

**ส่วนที่ 2 ความพึงพอใจต่อผลการดำเนินงานขององค์กรปกครองส่วนท้องถิ่น**

1. ท่านมีความพึงพอใจต่อผลการดำเนินงานของเทศบาลตำบลหนองโพ ใน **ด้านสาธารณูปโภค สาธารณูปการ และโครงสร้างพื้นฐาน** ( ก่อสร้างถนน ทางเท้า สะพาน วางท่อ ฯลฯ ) โดยให้คะแนนเต็ม 10 คะแนน จะให้คะแนนเทศบาลตำบลหนองโพเท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.53 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.55 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.50 |
| 4) มีการรายงานผลการดำเนินงานของโครงการ/กิจกรรม | 7.55 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.48 |
| 6) การดำเนินงานเป็นไปตามระยะเวลาที่กำหนด | 7.60 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.53 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.53 |
| **ภาพรวม** | **7.53** |

2. ท่านมีความพึงพอใจต่อผลการดำเนินงานของเทศบาลตำบลหนองโพ ใน **ด้านการพัฒนาคุณภาพชีวิตและเสริมสร้างความเข้มแข็งของชุมชน**  โดยให้คะแนนเต็ม 10 คะแนน จะให้คะแนนเทศบาลตำบลหนองโพเท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.63 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.55 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.55 |
| 4) มีการรายงานผลการดำเนินงานของโครงการ/กิจกรรม | 7.51 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.50 |
| 6) การดำเนินงานเป็นไปตามระยะเวลาที่กำหนด | 7.60 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.55 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.53 |
| **ภาพรวม** | **7.55** |

24

3. ท่านมีความพึงพอใจต่อผลการดำเนินงานของเทศบาลตำบลหนองโพ ใน**ด้านการพัฒนาระบบการศึกษาและส่งเสริมวัฒนธรรมท้องถิ่น** โดยให้คะแนนเต็ม 10 คะแนน จะให้คะแนนเทศบาลตำบลหนองโพเท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.70 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.55 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.51 |
| 4) มีการรายงานผลการดำเนินงานของโครงการ/กิจกรรม | 7.55 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.56 |
| 6) การดำเนินงานเป็นไปตามระยะเวลาที่กำหนด | 7.50 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.51 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.65 |
| **ภาพรวม** | **7.56** |

4. ท่านมีความพึงพอใจต่อผลการดำเนินงานของเทศบาลตำบลหนองโพ ใน **ด้านการพัฒนาเศรษฐกิจพอเพียง** โดยให้คะแนนเต็ม 10 คะแนน จะให้คะแนนเทศบาลตำบลหนองโพเท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.50 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.51 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.51 |
| 4) มีการรายงานผลการดำเนินงานของโครงการ/กิจกรรม | 7.50 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.51 |
| 6) การดำเนินงานเป็นไปตามระยะเวลาที่กำหนด | 7.48 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.46 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.55 |
| **ภาพรวม** | **7.50** |

25

5. ท่านมีความพึงพอใจต่อผลการดำเนินงานของเทศบาลตำบลหนองโพ ใน **ด้านการจัดการทรัพยากรธรรมชาติและสิ่งแวดล้อม** โดยให้คะแนนเต็ม 10 คะแนน จะให้คะแนนเทศบาลตำบล

หนองโพ เท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.56 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.46 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.46 |
| 4) มีการรายงานผลการดำเนินงานของโครงการ/กิจกรรม | 7.53 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.53 |
| 6) การดำเนินงานเป็นไปตามระยะเวลาที่กำหนด | 7.60 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.46 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.55 |
| **ภาพรวม** | **7.51** |

6. ท่านมีความพึงพอใจต่อผลการดำเนินงานของเทศบาลตำบลหนองโพ ใน **ด้านการพัฒนาด้านประสิทธิภาพการเมือง การบริหารและการพัฒนาบุคลากร** โดยให้คะแนนเต็ม 10 คะแนน จะให้คะแนนเทศบาลตำบลหนองโพเท่าใด

|  |  |
| --- | --- |
| **ความพึงพอใจ** | **คะแนน**  **(10 คะแนน)** |
| 1) มีการเปิดโอกาสให้ประชาชนมีส่วนร่วมในโครงการ/กิจกรรม | 7.50 |
| 2) มีการประชาสัมพันธ์ให้ประชาชนรับรู้ข้อมูลของโครงการ/กิจกรรม | 7.55 |
| 3) มีการเปิดโอกาสให้ประชาชนแสดงความคิดเห็นในโครงการ/กิจกรรม | 7.50 |
| 4) มีการรายงานผลการดำเนินงานของโครงการ/กิจกรรม | 7.48 |
| 5) มีการเปิดโอกาสให้ประชาชนตรวจสอบการดำเนินโครงการ / กิจกรรม | 7.55 |
| 6) การดำเนินงานเป็นไปตามระยะเวลาที่กำหนด | 7.48 |
| 7) ผลการดำเนินโครงการ / กิจกรรมนำไปสู่การแก้ไขปัญหา | 7.43 |
| 8) ประโยชน์ที่ประชาชนได้รับจากการดำเนินโครงการ / กิจกรรม | 7.48 |
| **ภาพรวม** | **7.49** |

**อ้างอิง**

- พระราชบัญญัติเทศบาล พ.ศ. 2546 (แก้ไขเพิ่มเติมถึง ฉบับที่ 13 พ.ศ. 2552)

- ระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และที่แก้ไข

เพิ่มเติม (ฉบับที่ 3) พ.ศ. 2561

- แผนพัฒนาท้องถิ่นปี (พ.ศ. 2561 - 2564) และเพิ่มเติม (ฉบับที่ 1)

- เทศบัญญัติ เรื่อง งบประมาณรายจ่ายทั่วไปและงบประมาณรายจ่ายเฉพาะการประปา ประจำปี พ.ศ. 2561

- แผนการดำเนินงาน ประจำปีงบประมาณ พ.ศ. 2561